आदिवासियों को नहीं मिल रहा हक, हो रही मनमानी वसूली: निखिल डे
निखिल के सुझाव पढ़ें पेज 2 पर
यात्रा के दौरान ये मिलीं शिकायतें
‘जिलेमें सामाजिक सुरक्षा के विभिन्न कार्यक्रमों-योजनाओं और कानूनों का सही ढंग से क्रियान्वयन नहीं हो पा रहा है। यहां के आदिवासियों को उनका हक नहीं मिल रहा। बेवजह ग्रामीणों के खाद्य सुरक्षा से नाम हटाए जा रहे हैं। आधार कार्ड, भामाशाह योजना, राशन कार्ड बनाने के लिए ई-मित्र संचालक अशिक्षित ग्रामीणों से मनमाना शुल्क वसूल रहे हैं। विडंबना यह है कि स्थानीय प्रशासन इन सबसे बेखबर है।’ यह बात मशहूर आरटीआई कार्यकर्ता निखिल डे ने कही। वे बुधवार को प्रतापगढ़ जिले के कोर्ट परिसर के बाहर लगाए जवाबदेही शिविर में ग्रामीणों को संबोधित कर रहे थे। सूचना के अधिकार कानून के अहम सूत्रधारों में एक निखिल डे ने कहा कि प्रतापगढ़ आदिवासी बाहुल्य क्षेत्र है। यहां ग्रामीणों में शिक्षा की कमी के कारण सरकारी योजनाओं का सही से क्रियान्वयन नहीं हो रहा है, जबकि लोकतांत्रिक व्यवस्था का मूल होता है कि जनता को उसका हक मिले।
तय समय में हो काम
सामाजिककार्यकर्ता निखिल डे ने कहा कि यात्रा के दौरान हजारों ग्रामीणों ने विभिन्न सामाजिक सुरक्षा की योजनाओं कानूनों की वास्तविक स्थिति को सामने रखा है। इसे हम संबंधित जिले के कलेक्टर को पत्र के माध्यम से अवगत करा रहे हैं। उन्होंने बताया कि जवाबदेही यात्रा का उद्देश्य है एक समग्र एवं सशक्त जवाबदेही कानून बनवाना। साथ ही जनप्रतिनिधियों और अधिकारियों के स्पष्ट जॉब चार्ट बनाए जाएं और निर्धारित समय में काम नहीं करने पर सरकारी कर्मचारियों और अधिकारियों पर जुर्माना लगे। भ्रष्टाचार करने, रिश्वत मांगने पर स्वतंत्र एजेंसी द्वारा जांच की जाए और दोषी पाए जाने पर उन्हें नौकरी से बर्खास्त कर जेल भेजा जाए। तभी सामाजिक बदलाव आएगा।
निखिल डे ने बताया कि प्रतापगढ़ जिले में जवाबदेही यात्रा के दौरान मिली शिकायतों को लेकर कलेक्टर से मुलाकात कर पेंशन योजना, मनरेगा कार्य में कम मजदूरी देने, वन अधिकारों की अनदेखी, श्रम कानूनों के हनन, चिकित्सकों शिक्षकों की कमी को लेकर जवाब मांगा। भास्कर से बातचीत में निखिल डे ने बताया कि यहां कई ऐसी समस्याए हैं, जिनका जिला स्तर पर ही समाधान हो सकता है। फिर भी स्थानीय प्रशासन की निक्रियता के कारण जस की तस बनी हुई हैं।
प्रतापगढ़. सभाको संबोधित करते निखिल डे।
hin_Deva hin_Deva hin_Deva hin_Deva bho_Deva hin_Deva hin_Deva awa_Deva